
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1827 

8 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των όρων, των προϋποθέσεων, της διαδι¬ 


κασίας και των δικαιολογητικών για τη χορήγηση 
αδειών λειτουργίας επιχειρήσεων προσφοράς 
υπηρεσιών διαδικτύου, του οργάνου για την αφαί¬ 
ρεση της άδειας λειτουργίας της επιχείρησης και 
λοιπών διαδικαστικών θεμάτων για την εφαρμογή 

των διατάξεων του Ν. 3037/2002. 1 

Δικαιολογητικάπου απαιτούνται γιατην εξαίρεση εται¬ 
ρειών από τον ειδικό φόρο επί των ακινήτων. 2 


Συμπλήρωση - τροποποίηση της 1031583/253/ΠΟΛ. 

1055/ΑΌ013/1.4.2003 απόφασης του Υπουργού Οι¬ 
κονομίας και Οικονομικών (Φ.Ε.Κ. 477 Β'/ 21.4.2003) 
«Προσδιορισμός της φορολογητέας αξίας ολόκλη¬ 
ρης επιχείρησης, μερίδων ή μεριδίων και μη εισηγ¬ 
μένων στο χρηματιστήριο μετοχών που μεταβιβάζο¬ 
νται αιτία θανάτου, δωρεάς ή γονικής παροχής».... 3 

Μεταφορά κενών οργανικών θέσεων Ειδικού και Ερ¬ 
γαστηριακού Διδακτικού Προσωπικού (Ε.Ε.ΔΙ.Π.) 
του Πανεπιστημίου Πατρών στα Τμήματα Χημείας, 
Μηχανολόγων και Αεροναυπηγών Μηχανικών, Χη¬ 
μικών Μηχανικών και Παιδαγωγικό Δημοτικής Εκ¬ 
παίδευσης . 4 


ΑΠΟΦΑΣΕΙ Σ 

Αριθ. 1107414/1491 /Τ. & Ε.Φ. (1) 

Καθορισμός των όρων, των προϋποθέσεων, της διαδικασίας 
και των δικαιολογητικών για τη χορήγηση αδειών λει¬ 
τουργίας επιχειρήσεων προσφοράς υπηρεσιών διαδικτύ¬ 
ου, του οργάνου για την αφαίρεση της άδειας λειτουρ¬ 
γίας της επιχείρησης και λοιπών διαδικαστικών θεμάτων 
για την εφαρμογή των διατάξεων του Ν. 3037/2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΔΗΜΟΣΙΑΣ ΤΑΞΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 7 του Ν. 3037/2002 «Απα¬ 
γόρευση παιγνίων» (ΦΕΚ Α 174). 


2. Τις διατάξεις του Π.Δ. 81/2002 (ΦΕΚ Α' 57) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

3. Τη ΔΙΔΚ/Φ1/2/22875/31.10.2001 (ΦΕΚ Β' 1480) κοινή 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση 
αρμοδιοτήτων του Υπουργού Εσωτερικών, Δημόσιας Δι¬ 
οίκησης και Αποκέντρωσης στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης». 

4. Τις διατάξεις του Π.Δ. 242/1999 (ΦΕΚ Α' 201) «Οργα¬ 
νισμός Υπουργείου Εμπορικής Ναυτιλίας». 

5. Τις διατάξεις του άρθρου 29Ατου Ν.1558/1985 (ΦΕΚ 
Α' 137), όπως συμπληρώθηκε με το άρθρο 27 του Ν. 2081/ 
1992 (ΦΕΚ Α' 154) και τροποποιήθηκε με το άρθρο 1, πα¬ 
ράγραφος 2α του Ν. 2469/1997 (ΦΕΚ Α' 38) και τη διαπί¬ 
στωση ότι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Όροι και προϋποθέσεις χορήγησης αδειών λειτουργίας 
επιχειρήσεων προσφοράς υπηρεσιών διαδικτύου. 

1. Η άδεια για τη λειτουργία επιχείρησης προσφοράς 
υπηρεσιών διαδικτύου, που προβλέπεται από τις διατά¬ 
ξεις του άρθρου 3 του Ν. 3037/2002, χορηγείται από τον 
οικείο δήμο ή την κοινότητα στην περιφέρεια του οποίου 
βρίσκεται το κατάστημα και αν αυτό λειτουργεί σε πλοίο, 
η άδεια χορηγείται από την οικεία Λιμενική Αρχή του αφε- 
τηρίου λιμένα. 

Τα καταστήματα αυτά μπορεί να λειτουργούν είτε ως 
αμιγείς επιχειρήσεις προσφοράς υπηρεσιών διαδικτύου, 
είτε ως «μικτές» τοιαύτες, εντός, όμως, μόνο των καθορι- 
ζομένων στο άρθρο 37 της ΑΙΒ/8577/83 Υγειονομικής Διά¬ 
ταξης καταστημάτων, όπως αυτή εκάστοτε ισχύει. 

Επίσης μπορεί να λειτουργούν και σε κύριες αίθουσες 
ξενοδοχείων, υπό την προϋπόθεση, πέραν των άλλων, ότι 
αυτές δεν επικοινωνούν άμεσα με δωμάτια ύπνου. 

2. Για τη χορήγηση της άδειας απαιτείται να συντρέχουν 
οι ακόλουθες προϋποθέσεις: 

Α. Ο ενδιαφερόμενος: 

I. Να έχει συμπληρώσει το 18ο έτος της ηλικίας του. 

II. Να μην έχει καταδικαστεί τελεσίδικα για τα αδικήμα¬ 
τα που προβλέπονται στο εδάφιο α' της παραγράφου 2 
του άρθρου 1 του Π.Δ. 180/79 (ΦΕΚΑ'46). Η απαγόρευση 
αυτή δεν ισχύει, εάν παρήλθε 5ετία από την έκτιση ή την 
παραγραφή ή την δια χάριτος άφεση της ποινής. 

III. Να μην του έχει αφαιρεθεί ΟΡΙΣΤΙΚΑ η άδεια λει¬ 
τουργίας επιχείρησης προσφοράς υπηρεσιών διαδικτύ¬ 
ου που είχε εκδοθεί επ’ ονόματί του. Αν του έχει αφαιρε- 
θεί να έχουν παρέλθει τρία έτη, από την ημερομηνία έναρ¬ 
ξης εκτέλεσης της ποινής. 

Προκειμένου περί εταιρειών: 

Αν την άδεια αιτείται Ανώνυμος Εταιρεία (Α.Ε.) οι προϋ¬ 
ποθέσεις των ανωτέρω εδαφίων πρέπει να συντρέχουν σε 
καθένα από τα μέλη του Διοικητικού της Συμβουλίου, και 
τον Διευθύνοντα Σύμβουλο. 

Αν την άδεια αιτείται Εταιρεία Περιορισμένης Ευθύνης 
(Ε.Π.Ε.), Ομόρρυθμος Εταιρεία (Ο.Ε.) ή Ετερόρρυθμος 
Εταιρεία (Ε.Ε.), οι προαναφερόμενες προϋποθέσεις πρέ¬ 
πει να συντρέχουν σε καθένα από τους Εταίρους. 

Προκειμένου περί Σωματείων: 

Αν την άδεια αιτείται Σωματείο, οι προαναφερόμενες 
προϋποθέσεις, πρέπει να συντρέχουν στο πρόσωπο του 
Προέδρουτου, καθώς και του οριζομένου από το Δ.Σ. αυ¬ 
τού ως υπεύθυνου για την τήρηση των διατάξεων του νό¬ 
μου 3037/2002, και της ΚΥΑ αυτής, το ονοματεπώνυμο 
του οποίου αναφέρεται ρητά στην αίτηση για τη χορήγη¬ 
ση της άδειας, την οποία συνυπογράφει και αυτός (υπεύ¬ 
θυνος). Η ισχύς της άδειας αυτής παύει αυτοδικαίως στην 
περίπτωση απώλειας της ιδιότητας του Προέδρου, από 
το πρόσωπο στο όνομα του οποίου εκδόθηκε η άδεια. 

Οι ανωτέρω προϋποθέσεις απαιτούνται και για τους πο¬ 
λίτες κρατών - μελών (Κ-Μ) της Ευρωπαϊκής Ένωσης 
(Ε.Ε.), ενώ προκειμένου περί αλλοδαπών, απαιτείται επι¬ 
πλέον η κατοχή ισχύ ρής άδειας παραμονής και άδειας ερ¬ 
γασίας ή άδειας άσκησης ανεξάρτητης οικονομικής δρα¬ 
στηριότητας. 

Β. Ο χώρος για τον οποίο αιτείται η άδεια λειτουργίας 
επιχείρησης προσφοράς υπηρεσιών διαδικτύου πρέπει: 

I. Να βρίσκεται σε ισόγειο χώρο. 

II. Εφόσον διαθέτει περισσότερες από μία αίθουσες, να 
επικοινωνούν αυτές (αίθουσες) μεταξύ τους ελεύθερα 
και να μην μπορούν να απομονωθούν με οποιονδήποτε 
τρόπο, προκειμένου να είναι ευεπιτήρητες. 

III. Η κύρια είσοδος του χώρου, να είναι και η έξοδός 
του, να βρίσκεται επί δημόσιας οδού και να μην υπάρχει 
άλλη είσοδος ή έξοδος, που να οδηγεί σε άλλο ανεξάρ¬ 
τητο ιδιωτικό ή δημόσιο χώρο, πληντης εξόδου κινδύνου. 

IV. Εφόσον πρόκειται για «αμιγή επιχείρηση», αυτή να 
παρέχει αμιγώς υπηρεσίες διαδικτύου και να είναι σε πε¬ 
ριοχή στην οποία δεν απαγορεύεται η συγκεκριμένη χρή¬ 
ση γης. 

V. Στην κύρια είσοδο των επιχειρήσεων αυτών να αναρ- 
τάται υποχρεωτικά πινακίδα με την ένδειξη «ΕΠΙΧΕΙΡΗΣΗ 
ΠΡΟΣΦΟΡΑΣ ΥΠΗΡΕΣΙΩΝ ΔΙΑΔΙΚΤΥΟΥ», καθώς και με 
ταυτόσημη ένδειξη ξενόγλωσση, εφόσον το επιθυμεί ο 
επιχειρηματίας. 

VI. Εντός των αιθουσών των επιχειρήσεων αυτών να εί¬ 
ναι ανηρτημένες σε εμφανή σημεία δύο (2) τουλάχιστον 
πινακίδες, διαστάσεων 0,30 χ 0,60 πι, και με ευδιάκριτα κε¬ 
φαλαία γράμματα με την ένδειξη «ΑΠΑΓΟΡΕΥΕΤΑΙ Η ΔΙΕ¬ 
ΝΕΡΓΕΙΑ ΠΑΙΓΝΙΩΝ και ΟΠΟΙΟΥΔΗΠΟΤΕ ΣΤΟΙΧΗΜΑ¬ 
ΤΟΣ» 

3. Για την εγκατάσταση και λειτουργία των Η/Υ πρέπει 
να πληρούνται οι κάτωθι προϋποθέσεις και όροι λειτουρ¬ 
γίας: 

α. Οι εγκατεστημένοι στα καταστήματα αυτά Η/Υ πρέ¬ 
πει να είναι τοποθετημένοι σε εμφανή σημεία, με τη μορ¬ 
φή της εργοστασιακής τους παραγωγής, δηλαδή κεντρι¬ 


κή μονάδα Η/Υ, οθόνη, πληκτρολόγιο, «ποντίκι». Δεν επι¬ 
τρέπεται να είναι τοποθετημένοι σε κουβούκλια και συν- 
δεδεμένοι με κονσόλες, χειριστήρια, κουμπιά (πλήκτρα) 
κ.λπ. 

β. Δεν επιτρέπεται η χρήση άλλων «κωδικών πρόσβα¬ 
σης» (ραεεννοΓάε) σε προγράμματα που είναι εγκατεστη¬ 
μένα στους Η/Υ, εκτός αυτών του Βθιλ/θγ, οι οποίοι είναι 
ευκρινώς καταχωρημένοι σε «ειδικό βιβλίο», το οποίο τη¬ 
ρεί στο χώρο του καταστήματος ο επιχειρηματίας ή ο 
προσωρινά υπεύθυνος και το παραδίδει στα ελεγκτικά 
όργανα, κατά τη διάρκεια και τη διαδικασία του ελέγχου. 

γ. Δεν επιτρέπεται η χρήση προγραμμάτων που απο¬ 
κρύπτουν, διαγράφουν ή τροποποιούν αρχεία (ίίίθε) ή φα¬ 
κέλους (ίοΙάθΓε) του Η/Υ. 

δ. Οι Η/Υ δεν επιτρέπεται να διαθέτουν κερματοδέκτες, 
κερματοδότες και οποιοδήποτε άλλο σύστημα εισαγω¬ 
γής χρημάτων, χρεωστικών ή πιστωτικών καρτών κ.λπ. 

ε. Δεν επιτρέπεται η χρήση τηλεχειριστηρίου (ΙθΙθοοπ- 
ϊιόΙ) οποιουδήποτε είδους. 

στ. Δεν επιτρέπεται η διεξαγωγή παιγνίων σε ΙπΙθγπθΙ ή 
ΙπίΓεηθΙ 3ίΐΘ5 που διαθέτουν παίγνια. 

ζ. Όλοι οι Η/Υ θα πρέπει να είναι μεταξύ τους συνδεδε- 
μένοι σε τοπικό δίκτυο (Ι_ΑΝ). Η πρόσβαση στο διαδίκτυο 
θα πρέπει να είναι εφικτή από όλους τους προς διάθεση 
Η/Υ της επιχείρησης. 

η. Δεν επιτρέπεται η εκ μέρους του επιχειρηματία ή του 
εκάστοτε υπευθύνου των καταστημάτων - επιχειρήσεων 
προσφοράς υπηρεσιών διαδικτύου, παραχώρηση - ενοι- 
κίαση δισκετών, Ο.ϋ. κ.λ.π. με ηλεκτρονικά παίγνια στους 
παίκτες - χρήστες των Η/Υ, για χρήση εντός του χώρου 
των καταστημάτων αυτών ή και εκτός αυτών, καθώς και η 
εκ μέρους των παικτών χρήση δικών τους δισκετών κ.λπ. 
με παίγνια στους Η/Υ του καταστήματος. 

4. Η άδεια χορηγείται για συγκεκριμένο αριθμό ηλε¬ 
κτρονικών υπολογιστών (Η/Υ) και σε περίπτωση προσθή¬ 
κης Η/Υ, πέραν των αναφερομένων σε αυτή (άδεια), αντι¬ 
καθίσταται με νέα άδεια. 

5. Η χρέωση του πελάτη - χρήστη για την χρήση του εξο¬ 
πλισμού της επιχείρησης βασίζεται αποκλειστικά και μό¬ 
νο στη χρονοχρέωση του Η/Υ. Απαγορεύεται κάθε άλλη 
οικονομική συναλλαγή με τον πελάτη για χρήση του εξο¬ 
πλισμού. 

6. Οι επιχειρήσεις οι οποίες λειτουργούν ως μικτές, είτε 
θα ακολουθούν το ωράριο λειτουργίας που ισχύει κάθε 
φορά για τα καταστήματα και επιχειρήσεις του άρθρου 1 
του Π.Δ. 180/1979, είτε θα σταματούν την πώληση προϊό¬ 
ντων υγειονομικού ενδιαφέροντος μετά το πέρας του πα¬ 
ραπάνω ωραρίου λειτουργίας. Οι «αμιγείς» επιχειρήσεις 
έχουν ελεύθερο ωράριο. 

Άρθρο 2 

Δικαιολογητικά και διαδικασία χορήγησης, 

μεταβίβασης και αντικατάστασης αδειών λειτουργίας 
επιχειρήσεων προσφοράς υπηρεσιών διαδικτύου. 

1. Για τη χορήγηση από τον οικείο δήμο ή την κοινότητα 
της άδειας λειτουργίας επιχείρησης προσφοράς υπηρε¬ 
σιών διαδικτύου, σε αμιγή ή μικτά καταστήματα ή αίθου¬ 
σες, υποβάλλονται από τον αιτούντα εφόσον πρόκειται 
για φυσικό πρόσωπο και προκειμένου περί εταιρειών ή 
σωματείων από το νόμιμο εκπρόσωπό τους, τα ακόλουθα 
δικαιολογητικά: 

α. Αίτηση, με τρεις πρόσφατες φωτογραφίες, στην 
οποία αναφέρεται η ακριβής διεύθυνση, το είδος του κα- 

ταστήματος, αίθουσας ή του χώρου γενικά στον οποίο 
πρόκειται να εγκατασταθούν οι ηλεκτρονικοί υπολογι¬ 
στές και το πλήθος αυτών για το οποίο ζητείται η άδεια. 

Προκειμένου περί πολυκατοικίας, αντίγραφο του κανο¬ 
νισμού της από τον οποίο να προκύπτει ότι δεν απαγο¬ 
ρεύεται η λειτουργία καταστήματος ή αίθουσας προσφο¬ 
ράς υπηρεσιών διαδικτύου. Εάν δεν υπάρχει κανονισμός 
της πολυκατοικίας, υπεύθυνη δήλωση του διαχειριστή ή 
της πλειοψηφίας των ιδιοκτητών του ακινήτου, από την 
οποία να προκύπτει ότι επιτρέπεται η λειτουργία κατα¬ 
στήματος ή αίθουσας προσφοράς υπηρεσιώνδιαδικτύου. 

Προκειμένου περί οικημάτων, στα οποία στεγάζονται 
έως δύο κατοικίες, κατατίθεται όμοια υπεύθυνη δήλωση, 
από τους ή τον ιδιοκτήτη των κατοικιών ανάλογα. 

β. Επικυρωμένο φωτοαντίγραφο δελτίου ταυτότητας ή 
άλλου σχετικού εγγράφου, απόταπροβλεπόμεναστο άρ- 
θροθτου Ν. 1599/86 (ΦΕΚΑ'75) καιπρόσφατο (όχι πέραν 
του τριμήνου) αντίγραφο ποινικού μητρώου «δικαστικής 
χρήσης», που εκδίδεται κατόπιν αιτήσεως του ενδιαφε¬ 
ρομένου και διαβιβάζεται μέσω της αρμόδιας δικαστικής 
αρχής στο Δήμο ή Κοινότητα στον οποίο υπεβλήθησαντα 
λοιπά δικαιολογητικά. 

γ. Οποιοδήποτε έγγραφο από το οποίο να αποδεικνύε- 
ται η κυριότητα ή μίσθωση του καταστήματος, της αίθου¬ 
σας ή του χώρου, από τον αιτούντα ή η παραχώρηση στον 
αιτούντα. 

δ. Σχεδιάγραμμα κάτοψης του καταστήματος, της αί¬ 
θουσας ή του χώρου, υπό κλίμακα 1:50, συνταχθέν από 
διπλωματούχο μηχανικό ή υπομηχανικό, σε δύο αντίτυ¬ 
πα και βεβαίωση της αρμόδιας Υπηρεσίας Πολεοδομίας, 
από την οποία να προκύπτει ότι το κατάστημα, η αίθου¬ 
σα ή ο χώρος για τον οποίο πρόκειται να εκδοθεί η άδεια, 
είναι χώρος κυρίας χρήσεως, προοριζόμενος για κατά¬ 
στημα. 

ε. Πιστοποιητικό πυρασφάλειας. 

στ. Βεβαίωση της αρμόδιας Δ.Ο.Υ. περί ενάρξεως 
ασκήσεως επιτηδεύματος ή μεταβολής. 

ζ. Γνωμάτευση Υγειονομικής Υπηρεσίας ότι πληρούνται 
οι υγειονομικοί όροι λειτουργίας. 

η. Αντίγραφο του εγκριθέντος και δημοσιευθέντος 
(ΦΕΚ) καταστατικού προκειμένου περί Εταιρείας ή Σωμα¬ 
τείου. 

θ. Υπεύθυνη Δήλωση του Ν. 1599/1986, στην οποία να 
δηλώνει υπεύθυνα ότι δεν του έχει αφαιρεθεί «ΟΡΙΣΤΙΚΑ» 
κατά το παρελθόν εκδοθείσα επ’ ονόματί του άδεια λει¬ 
τουργίας επιχείρησης παροχής υπηρεσιών διαδικτύου ή 
αν του έχει αφαιρεθεί «ΟΡΙΣΤΙΚΑ», ότι έχουν παρέλθει 
τρία έτη από την ημερομηνία έναρξης έκτισης της ποινής 
αυτής. 

2. Προκειμένου περί μικτών καταστημάτων που έχουν 
εφοδιαστεί με άδεια λειτουργίας καταστήματος υγειονο¬ 
μικού ενδιαφέροντος, για τη χορήγηση της άδειας λει¬ 
τουργίας επιχείρησης προσφοράς υπηρεσιών διαδικτύ¬ 
ου, δεν απαιτείται η υποβολή των δικαιολογητικών που 
καθορίζονται απότις διατάξειςτων υποπαραγράφων γ, δ, 
ε και ζ της παραγράφου 1 του παρόντος άρθρου. 

3. Η άδεια λειτουργίας επιχείρησης προσφοράς υπηρε¬ 
σιών διαδικτύου εκδίδεται από το δήμαρχο ή τον πρόεδρο 
της κοινότητας, μετά από απόφαση του οικείου δημοτι¬ 
κού ή κοινοτικού συμβουλίου, που λαμβάνεται ύστερα 
από έλεγχο για τη διαπίστωση της πληρότητας των δικαι- 
ολογητικών, το αργότερο εντός τριάντα (30) ημερών από 
την πλήρη υποβολή τους. 


4. Για τον έλεγχο, το οικείο δημοτικό ή κοινοτικό συμ¬ 
βούλιο λαμβάνει υπόψη του τις προϋποθέσεις της παρα¬ 
γράφου 2, του άρθρου 1 της παρούσας απόφασης. 

5. Μετά την απόφαση του οικείου δημοτικού ή κοινοτι¬ 
κού συμβουλίου, ο δήμαρχος ή ο πρόεδρος της κοινότη¬ 
τας εκδίδει την άδεια λειτουργίας επιχείρησης προσφο¬ 
ράς υπηρεσιώνδιαδικτύου, εντός δέκα (10) ημερών. 

6. Γ ια τη λειτουργία επιχείρησης προσφοράς υπηρε¬ 
σιών διαδικτύου στα πλοία γραμμών εσωτερικού, στα 
επαγγελματικά πλοία τουριστικών πλόων εσωτερικού, 
καθώς και στα πλοία ή πλωτά ναυπηγήματα μόνιμης αγκυ¬ 
ροβολιάς απαιτείται άδεια της Λιμενικής Αρχής. 

6.1. Για τη χορήγηση της άδειας ο πλοιοκτήτης, και σε 
περίπτωση νομικού προσώπου ο νόμιμος εκπρόσωπός 
του, υποβάλλει στη Λιμενική Αρχή του λιμένα αφετηρίας 
του πλοίου αίτηση στην οποία αναγράφεται το πλήθος 
των Η/Υ για το οποίο ζητείται η άδεια. Στην αίτηση επισυ¬ 
νάπτονται τα ακόλουθα δικαιολογητικά: 

α) Σχεδιαγράμματα κάτοψηςτου καταστήματος, της αί¬ 
θουσας ή γενικά του χώρου του πλοίου, στον οποίο πρό¬ 
κειται να εγκατασταθούν οι Η/Υ, υπό κλίμακα 1:50 σε τρία 
(3) αντίτυπα, θεωρημένα από τον Κλάδο Ελέγχου Εμπο¬ 
ρικών Πλοίων (ΚΕΕΠ) του Υπουργείου Εμπορικής Ναυτι¬ 
λίας. 

β) Βεβαίωση ΥΕΝ/ΚΕΕΠ ότι το συγκεκριμένο κατάστη¬ 
μα πληροί τις απαιτήσεις του Κανονισμού ενδιαίτησης 
επιβατών, όπως αυτός ισχύει κάθε φορά. 

γ) Επικυρωμένο φωτοαντίγραφο του εν ισχύι Πρωτο¬ 
κόλλου Γενικής Επιθεώρησης (ΠΓΕ) ή του Πιστοποιητι¬ 
κού Ασφάλειας (ΠΑ) του πλοίου, ανάλογα. 

δ) Αντίγραφο της άδειας άσκησης επιτηδεύματος της 
αρμόδιας Δημόσιας Οικονομικής Υπηρεσίας (Δ.Ο.Υ.). 

ε) Γνωμάτευση υγειονομικής υπηρεσίας ότι πληρούνται 
οι υγειονομικοί όροι λειτουργίας. 

στ) Πιστοποιητικό δικαστικής χρήσης του οποίου η ημε¬ 
ρομηνία υποβολής δεν απέχει πέραν του τριμήνου από 
τηςεκδόσεώςτου. 

Αν η εκμετάλλευση της επιχείρησης προσφοράς υπη¬ 
ρεσιών διαδικτύου έχει παραχωρηθεί από τον πλοιοκτήτη 
ή τηνπλοιοκτήτρια εταιρεία σε άλλο φυσικό ή νομικό πρό¬ 
σωπο, για την λειτουργία της επιχείρησης, εκτός από τα 
δικαιολογητικά που αναφέρονται στην παράγραφο 6 . 1 ., 
το φυσικό ή το νομικό πρόσωπο υποβάλλει και τα ακό¬ 
λουθα: 

α) Συμφωνητικό από το οποίο να προκύπτει η παραχώ¬ 
ρηση της εκμετάλλευσης του καταστήματος θεωρημένο 
από την οικεία Δημόσια Οικονομική Υπηρεσία. 

β) Απόσπασμα ποινικού μητρώου του φυσικού προσώ¬ 
που στο οποίο έχει παραχωρηθεί η εκμετάλλευση του κα¬ 
ταστήματος ή, προκειμένου περί νομικού προσώπου, του 
νόμιμου εκπροσώπου του, από το οποίο να προκύπτει ότι 
δεν έχει καταδικαστεί για αδίκημα που αναφέρεται στην 
παράγραφο 2α του άρθρου 2 της αριθ. 3131/17/96/ 
28.2.97 ΚΥΑ (ΦΕΚ Β 178), καθώς και πιστοποιητικό της ει- 
σαγγελικής αρχής πρόσφατης έκδοσης (όχι πέραν του 
τριμήνου), ότι δεν διώκεται ως φυγόδικος ή φυγόποινος. 

γ) Επικυρωμένο φωτοαντίγραφο του δελτίου της αστυ¬ 
νομικής ταυτότητας ή άλλου σχετικού εγγράφου, από τα 
προβλεπόμενα στο άρθρο 6 του Ν. 1599/86 (ΦΕΚ Α 75), 
του βιβλιαρίου υγείας και τρεις φωτογραφίες του φυσι¬ 
κού προσώπου στο οποίο έχει παραχωρηθεί η εκμετάλ¬ 
λευση του καταστήματος ή, προκειμένου περί νομικού 
προσώπου, του νόμιμου εκπροσώπου του. 

δ) Επικυρωμένο αντίγραφο του καταστατικού και των 
τυχόν τροποποιητικών πράξεων αυτού, εφόσον πρόκειται 
περί νομικού προσώπου. 

Οι χώροι των πλοίων ή των πλωτών ναυπηγημάτων για 
τους οποίους αιτείται η άδεια λειτουργίας επιχείρησης 
προσφοράς υπηρεσιών διαδικτύου πρέπει να πληρούν, 
ωςπροςτην κατασκευή,το ύψος κ.λπ.,τους όρους και τις 
προϋποθέσεις που προβλέπονται από τις ειδικές διατά¬ 
ξεις του ΥΕΝ. 

6.2. Για τη λειτουργία επιχειρήσεων προσφοράς υπη¬ 
ρεσιών διαδικτύου σε χερσαίους χώρους τοπικής αρμο¬ 
διότητας των Οργανισμών Λιμένων, Λιμενικών Ταμείων 
και του Ε.Ο.Τ. απαιτούνται άδειες οι οποίες χορηγούνται 
από το δήμο ή την κοινότητα στην περιοχή των οποίων 
βρίσκονται οι χώροι αυτοί, κατόπιν σύμφωνης γνώμης 
των φορέων χρήσης και εκμετάλλευσης αυτών και της οι¬ 
κείας Λιμενικής Αρχής. Γιατη διατύπωση σύμφωνης γνώ¬ 
μης οι αρμόδιοι κατά περίπτωση φορείς και η οικεία Λιμε¬ 
νική Αρχή λαμβάνουν υπόψη την ανάλογη εφαρμογή των 
κριτηρίων που μνημονεύονται στην παράγραφο 3 του άρ¬ 
θρου 1 της αριθ. 3131/17/96/28.2.97 Κ.Υ.Α. (ΦΕΚ 178 Β). 
Κατά τα λοιπά εφαρμόζονται οι διατάξεις της παρούσας 
απόφασης. 

7. Η άδεια λειτουργίας επιχείρησης προσφοράς υπηρε¬ 
σιών διαδικτύου ισχύει επ’ αόριστο, με την επιφύλαξη των 
διατάξεων περί ανακλήσεως. 

8. Μεταβίβαση άδειας: 

Οι άδειες είναι προσωπικές και αμεταβίβαστες. Κατ’ 
εξαίρεση επιτρέπεται η μεταβίβαση άδειας, επί ατομικών 
επιχειρήσεων και προσωπικών εταιριών, με απόφαση του 
δημάρχου ή του προέδρου της κοινότητας και μόνο σε 
συγγενικά εξ αίματος ή εξ αγχιστείας μέχρι και δευτέρου 
βαθμού πρόσωπα του κατόχου: 

α) Σε περίπτωση θανάτου ή συνταξιοδότησης του προ¬ 
σώπου στο όνομα του οποίου αυτή εκδόθηκε και 
β) Σε περίπτωση αναπηρίας ή προσβολής του κατόχου 
της άδειας από ανίατη ασθένεια. 

8.1. Η μεταβίβαση της άδειας σε περίπτωση θανάτου ή 
συνταξιοδότησης του προσώπου στο όνομα του οποίου 
αυτή εκδόθηκε, γίνεται, χωρίς άλλη διαδικασία, με την 
υποβολή των ακόλουθων δικαιολογητικών: 

α. Τα δικαιολογητικάτων εδαφίων (α') και (β') της παρα¬ 
γράφου 1 του παρόντος άρθρου. 

β. Επικυρωμένο αντίγραφο της άδειας λειτουργίας της 
υπό μεταβίβαση επιχείρησης. 

γ. Ληξιαρχική πράξη θανάτου του αποβιώσαντος κατό¬ 
χου της άδειας ή το αντίστοιχο αποδεικτικό συνταξιοδό- 
τησήςτου, κατά περίπτωση. 

δ. Βεβαίωση της αρμόδιας Δ.Ο.Υ. περί έναρξης άσκη¬ 
σης επιτηδεύματος επ’ ονόματιτου αιτούντος. 

ε. Έγγραφο από το οποίο προκύπτει-αποδεικνύεται η 
κυριότητα ή μίσθωση του χώρου, στον οποίο στεγάζεται 
και λειτουργεί ήδη η επιχείρηση. 

στ. Υπεύθυνη δήλωση του Ν. 1599/86 στην οποία ο νέος 
ιδιοκτήτης θα δηλώνει υπεύθυνα ότι δεν του έχει αφαιρε- 
θεί «ΟΡΙΣΤΙΚΑ» κατά το παρελθόν εκδοθείσα επ’ ονόματί 
του άδεια λειτουργίας επιχείρησης παροχής υπηρεσιών 
διαδικτύου ή αντου έχει αφαιρεθεί «ΟΡΙΣΤΙΚΑ», ότι έχουν 
παρέλθει τρία έτη από την ημερομηνία έναρξης έκτισης 
της ποινής αυτής, ότι θα συνεχίσει τη λειτουργία της επι¬ 
χείρησης και θα ασκήσει τη συγκεκριμένη δραστηριότη¬ 
τα, με τους προβλεπόμενους στην υπό μεταβίβαση άδεια 
λειτουργίας όρους. 


8.2. Η μεταβίβαση της άδειας σε περίπτωση αναπηρίας 
ή προσβολής του κατόχου της άδειας από ανίατη ασθέ¬ 
νεια γίνεται, χωρίς άλλη διαδικασία, με την υποβολή των 
ακόλουθων δικαιολογητικών: 

α. Των δικαιολογητικών που αναφέρονται στα εδάφια 
(α') και (β') της παραγράφου 1, του παρόντος άρθρου. 

β. Επικυρωμένο αντίγραφο της άδειας λειτουργίας της 
υπό μεταβίβαση επιχείρησης. 

γ. Βεβαίωση του αρμόδιου Κρατικού Νοσοκομείου, από 
την οποία να προκύπτει το είδος της ασθένειας από την 
οποία πάσχει ο κάτοχος της υπό μεταβίβαση άδειας και 
στην οποία να αναφέρεται ρητά ότι η ασθένεια αυτή είναι 
«ανίατος». (Μόνο για τη συγκεκριμένη περίπτωση). 

δ. Βεβαίωση από το αρμόδιο Κρατικό Νοσοκομείο, από 
την οποία να προκύπτει η «αναπηρία» του κατόχου της 
άδειας, καθώς και η γενεσιουργός αυτής αιτία (ασθένεια, 
ατύχημα, κ.λ.π.) και τυχόν ποσοστό αυτής, το οποίο όμως 
δεν δικαιολογεί την συνταξιοδότησή του. (Μόνο για την 
συγκεκριμένη περίπτωση). 

ε. Υπεύθυνη δήλωση (Ν. 1599/86) του μεταβιβάζοντος 
την άδεια προσώπου, στην οποία θα δηλώνει ρητά ότι με¬ 
ταβιβάζει την άδεια αυτή στο συγκεκριμένο συγγενικό 
του ή άλλο τρίτο πρόσωπο και παραιτείται πλέον από την 
άσκηση της δραστηριότητας αυτής, στην οποία θα επι¬ 
συνάπτεται και βεβαίωση της αρμόδιας Δ.Ο.Υ., περί δια¬ 
κοπής της άσκησης του συγκεκριμένου επιτηδεύματος, 
για το οποίο είχε κάνει έναρξη. 

στ. Βεβαίωση της αρμόδιας Δ.Ο.Υ., περί έναρξης άσκη¬ 
σης του συγκεκριμένου επιτηδεύματος, για τον ενδιαφε¬ 
ρόμενο. 

ζ. Υπεύθυνη δήλωση (Ν. 1599/86) του προσώπου, στο 
οποίο μεταβιβάζεται η άδεια της συγκεκριμένης επιχεί¬ 
ρησης, στην οποία θα δηλώνει ρητά ότι δεν του έχει αφαι- 
ρεθεί «ΟΡΙΣΤΙΚΑ» κατά το παρελθόν εκδοθείσα επ’ ονό¬ 
ματί του άδεια λειτουργίας επιχείρησης παροχής υπηρε¬ 
σιών διαδικτύου ή αντου έχει αφαιρεθεί «ΟΡΙΣΤΙΚΑ», ότι 
έχουν παρέλθει τρία έτη από την ημερομηνία έναρξης 
έκτισης της ποινής αυτής, ότι θα συνεχίσει τη λειτουργία 
της επιχείρησης και θα ασκήσει τη συγκεκριμένη δρα¬ 
στηριότητα, με τους προβλεπόμενους στην υπό μεταβί¬ 
βαση άδεια όρους. 

8.3. Οι διατάξεις των παραγράφων 8.1 και 8.2. του πα¬ 
ρόντος άρθρου εφαρμόζονται αναλογικά και στις περι¬ 
πτώσεις μεταβίβασης αδειών που έχουν χορηγηθεί από 
τις Λιμενικές Αρχές. 

9. Αντικατάσταση άδειας: 

Σε περίπτωση προσθήκης νέων ηλεκτρονικών υπολογι¬ 
στών ο ενδιαφερόμενος υποβάλλει στην εκδούσα την 
άδεια Αρχή γνωμάτευση της αρμόδιας υγειονομικής υπη¬ 
ρεσίας. Η άδεια αντικαθίσταται με νέα, με απόφαση της 
ανωτέρω Αρχής, χωρίς άλλη διαδικασία. 

Άρθρο 3 

Προσωρινή αφαίρεση - ανάκληση αδειών 

1. Οι άδειες λειτουργίας επιχειρήσεων προσφοράς 
υπηρεσιών διαδικτύου αφαιρούνται προσωρινά για διά¬ 
στημα 10-60 ημερών από την υπηρεσία που τις χορήγησε, 
στις εξής περιπτώσεις: 

α. Σε περίπτωση απομόνωσης αιθουσών μεταξύ τους, 
εφόσον ο χώρος διαθέτει περισσότερες από μια αίθουσες. 

β. Σε περίπτωση δημιουργίας και άλλης μη προβλεπό- 
μενης εισόδου ή εξόδου που οδηγεί σε ιδιωτική κατοικία 
ή άλλο δημόσιο ή ιδιωτικό χώρο. 

γ. Σε περίπτωση προσθήκης ηλεκτρονικών υπολογι¬ 
στών πέραν του αναφερομένου στην άδεια λειτουργίας 
αριθμού. 

δ. Σε περίπτωση παράβασης των διατάξεων των εδα¬ 
φίων (α') έως και (ζ') της παραγράφου 3, του άρθρου 1. 

Στις περιπτώσεις που η άδεια έχει χορηγηθεί από τους 
Ο.Τ.Α., για την προσωρινή αφαίρεση δεν απαιτείται από¬ 
φαση του οικείου δημοτικού ή κοινοτικού συμβουλίου. 

2. Τα αρμόδια ελεγκτικά όργανα εφόσον διαπιστώσουν 
τα ανωτέρω θα υποβάλλουν τη σχετική έκθεση βεβαίω¬ 
σης παράβασης (ελέγχου) στην Υπηρεσία τους, η οποία 
υποχρεούται εντός δέκα (10) ημερών να ενημερώσει την 
αρχή η οποία εξέδωσε την άδεια. Η αρχή που εξέδωσε την 
άδεια υποχρεούται εντός δέκα (10) ημερών να προβεί στη 
σφράγιση των ηλεκτρονικών υπολογιστών, εάν πρόκειται 
για μικτό κατάστημα και στη σφράγιση τόσο των υπολο¬ 
γιστών όσο και του καταστήματος, εάν πρόκειται για αμι¬ 
γές κατάστημα προσφοράς υπηρεσιών διαδικτύου. 

Η απόφαση προσωρινής αφαίρεσης της άδειας κοινο¬ 
ποιείται στον ιδιοκτήτη του καταστήματος, στον οποίο δί¬ 
δεται προθεσμία δέκα (10) ημερών για την απομάκρυνση 
των ευρισκομένων εντός του καταστήματος ευαλλοίω- 
των προϊόντων και την τακτοποίηση άλλων εκκρεμοτήτων 
της επιχείρησης. 

3. Οι άδειες λειτουργίας των επιχειρήσεων προσφοράς 
υπηρεσιών διαδικτύου ανακαλούνται ΟΡΙΣΤΙΚΑ όταν: 

α. Τα πρόσωπα, στο όνομα των οποίων χορηγήθηκαν 
αυτές, στερηθούν έστω και ένα των προσόντων (προϋπο¬ 
θέσεων) που απαιτούνται για την αρχική χορήγησή τους. 

β. Εντός των καταστημάτων αυτών γίνεται χρήση, διακί¬ 
νηση ή εμπορία ναρκωτικών. 

γ. Οι παραβάσεις των εδαφίων (α') έως και (δ') της πα¬ 
ραγράφου 1 του παρόντος άρθρου διαπραχθούν καθ’ 
υποτροπή. 

δ. Παραβιασθούν οι, λόγω προσωρινής αφαίρεσης της 
άδειας λειτουργίας των επιχειρήσεων αυτών, τεθείσες 
προς τούτο σφραγίδες στους Η/Υ ή στο κατάστημα. 

Για την ανάκληση της άδειας εφαρμόζονται ανάλογα οι 
διατάξεις της παρ. 2 του παρόντος άρθρου. 

4. Στην περίπτωση επιβολής της διοικητικής ποινής 
προσωρινής αφαίρεσης της άδειας, όπως προβλέπεται 
στην παράγραφο 1 του παρόντος άρθρου, ΔΕΝ ΕΠΙΤΡΕ¬ 
ΠΕΤΑΙ μεταβίβαση της άδειας λειτουργίας πριντην παρέ¬ 
λευση του χρόνου της επιβληθείσης προσωρινής αφαί¬ 
ρεσης. 

5. Στις περιπτώσεις που για παραβάσεις της παρούσας 
απόφασης και του Ν. 3037/2002, αφαιρείται οριστικά η 
άδεια λειτουργίας των επιχειρήσεων παροχής υπηρεσιών 
διαδικτύου, ΔΕΝ ΕΠΙΤΡΕΠΕΤΑΙ η χορήγηση όμοιας άδει¬ 
ας στο ίδιο πρόσωπο για ένα έτος και για ίδιο κατάστημα 
πριν την παρέλευση τριμήνου από την έναρξη εκτέλεσής 
της. 

Άρθρο 4 

Περιεχόμενο των αδειών λειτουργίας επιχειρήσεων 
προσφοράς υπηρεσιών διαδικτύου. 

1. Στις εκδιδόμενες άδειες λειτουργίας επιχειρήσεων 
προσφοράς υπηρεσιών διαδικτύου αναγράφονται τα 
στοιχεία ταυτότητας του αιτούντος, η διεύθυνση κατοι¬ 
κίας του, η επωνυμία της επιχείρησης, εταιρείας ή συλλό¬ 
γου, η πλήρης διεύθυνση του χώρου για τον οποίο χορη¬ 
γείται η άδεια, καθώς και το πλήθος των Η/Υ που εγκαθί¬ 
στανται. 


2. Επίσης αναγράφονται, η ημερομηνία έκδοσης της 
άδειας, οι σχετικές με την έκδοση διατάξεις, η προβλεπό- 
μενη από το άρθρο 2 απόφαση της αρμόδιας κατά περί¬ 
πτωση Αρχής και τίθεται η σφραγίδα της Αρχής αυτής. 

3. Σε κάθε άδεια επικολλάται μία φωτογραφία του αιτού- 
ντος, ή προκειμένου περί Εταιρειών ή Σωματείωντου νομί¬ 
μου εκπροσώπου τους, η οποία σφραγίζεται με την σφρα¬ 
γίδα της Αρχήςπου εκδίδειτην άδεια, ενώ μία φωτογραφία 
με αντίγραφο της άδειας τηρείται στο αρχείο αυτής. 

4. Στο έντυπο της άδειας μνημονεύονται οι κύριες υπο¬ 
χρεώσεις του δικαιούχου που προκύπτουν από τις ισχύ- 
ουσες διατάξεις και τις διατάξεις της παρούσας απόφα¬ 
σης. 

Η εκδιδόμενη άδεια λειτουργίας κοινοποιείται στην αρ¬ 
μόδια κατά τόπο Αστυνομική ή Λιμενική Αρχή. 

Άρθρο 5 

Διαδικασία Ελέγχων - Κυρώσεις - Επιβολή προστίμου. 

1. Εάν διαπιστωθεί η διεξαγωγή ή εγκατάσταση απαγο¬ 
ρευμένου κατά τις διατάξεις των άρθρων 2 και 3 του Ν. 
3037/2002 παιγνίου, συντάσσεται από τα ελεγκτικά όργα¬ 
να (Αστυνομικές Αρχές, Λιμενικές Αρχές και Σώμα Δίωξης 
Οικονομικού Εγκλήματος) Έκθεση Βεβαίωσης Παράβα¬ 
σης (Έκθεση Ελέγχου), στην οποία περιγράφεται συνο¬ 
πτικά η διαπιστωθείσα παράβαση. Αντίτυπο της έκθεσης 
αυτής επιδίδεται στον υπεύθυνο της ελεγχόμενης επιχεί¬ 
ρησης και σε περίπτωση που αυτός δεν είναι παρών, στο 
πρόσωπο που είναι επιφορτισμένο με τη λειτουργία της 
επιχείρησης κατά την ώρα διενέργειας του ελέγχου. 
Εντός προθεσμίας πέντε (5) ημερών η επιχείρηση δύνα- 
ται να διατυπώσει εγγράφως στην ελεγκτική υπηρεσία τυ¬ 
χόν ισχυρισμούς της. Κατά τα λοιπά εφαρμόζονται οι δια¬ 
τάξεις της παρ. 1 του άρθρου 5 του Ν. 3037/2002. 

2. Για την επιβολή του προστίμου εκδίδεται απόφαση 
του Προϊσταμένου της αρμόδιας αρχής που διαπιστώνει 
την παράβαση, όπως το επισυναπτόμενο υπόδειγμα Α. 

Μαζί με την απόφαση κοινοποιείται στον παραβάτη 
αντίγραφο της σχετικής Έκθεσης Βεβαίωσης Παράβα¬ 
σης (Έκθεσης Ελέγχου). 

3. Η ίδια αρχή συντάσσει τους τίτλους είσπραξης του 
προστίμου αυτού, κατά τις διατάξεις του άρθρου 55 του 
Π.Δ. 16/1989, τους οποίους στέλνει για βεβαίωση στις αρ¬ 
μόδιες Δ.Ο.Υ. των υπόχρεων. Η είσπραξη του προστίμου 
αυτού γίνεται κατά τις διατάξεις του ΚΕΔΕ. 

4. Η οριστική αφαίρεση της άδειας λειτουργίας της επι¬ 
χείρησης που προβλέπεται από τις διατάξεις της παρ. 1 
του άρθρου 5 του Ν. 3037/2002, γίνεται από την αρχή που 
την έχει εκδώσει σύμφωνα με την κατωτέρω διαδικασία: 

α. Η υπηρεσία της οποίας τα όργανα προέβησαν στον 
έλεγχο και τη διαπίστωση της παράβασης, που συνεπά¬ 
γεται την οριστική αφαίρεση, θα ειδοποιεί εγγράφως, το 
αργότερο εντός δέκα (10) ημερών από τη λήξη της προ¬ 
θεσμίας για την υποβολή των αντιρρήσεωντης παρ. 1 του 
παρόντος άρθρου, την αρχή που εξέδωσε την άδεια, προ¬ 
κειμένου να γίνει οριστική αφαίρεση αυτής. 

β. Η αρχή αυτή υποχρεούται να εκδώσει απόφαση ορι¬ 
στικής αφαίρεσης, εντός δέκα (10) ημερών από την ημε¬ 
ρομηνία που περιήλθε σε αυτήν η έγγραφη ενημέρωση 
για τη βεβαιωθείσα παράβαση. Γ ια την έκδοση της από¬ 
φασης αυτής δεν απαιτείται η λήψη σχετικής απόφασης 
από το οικείο Δημοτικό ή Κοινοτικό Συμβούλιο. 

5. Εάν διαπιστωθεί η εγκατάσταση ειδικά διασκευασμέ¬ 
νων τραπέζιών για τη διενέργεια ψυχαγωγικών τεχνικών 

παιγνίων με παιγνιόχαρτα, χωρίς την καταβολή του νόμι¬ 
μου τέλους, συντάσσεται από τα ελεγκτικά όργανα σχετι¬ 
κή Έκθεση Βεβαίωσης Παράβασης, η οποία διαβιβάζεται 
στην αρμόδια Δ. Ο. Υ. για την επιβολή του προβλεπόμενου 
προστίμου. 

Στην περίπτωση αυτή για την επιβολή του προβλεπόμε¬ 
νου προστίμου θα εκδίδεται πράξη του Προϊσταμένου της 
αρμόδιαςΔ.Ο.Υ., όπωςτο επισυναπτόμενο υπόδειγμα Β. 

Άρθρο 6 
Προσφυγή 

Κατά της αποφάσεως που απορρίπτει αίτημα για χορή¬ 
γηση άδειας λειτουργίας επιχείρησης προσφοράς υπη¬ 
ρεσιών διαδικτύου επιτρέπεται προσφυγή ενώπιον της 
Επιτροπής του άρθρου 177 του Π.Δ. 410/1995 (ΦΕΚ Α 
231) μετηδιαδικασίαηοποίαπροβλέπεταιστο άρθρο 178 
του ιδίου Π.Δ/τος. 

Άρθρο 7 

Δήλωση απογραφής ειδικά διασκευασμένων τραπέζιών. 

Η δήλωση απογραφής για την χορήγηση άδειας διε¬ 
νέργειας ψυχαγωγικών - τεχνικών παιγνίων με παιγνιό¬ 


χαρτα στα ειδικά διασκευασμένα τραπέζια έχει όπως το 
επισυναπτόμενο υπόδειγμα Γ. 

Άρθρο 8 

Όλα τα μνημονευόμενα στην απόφαση αυτή υποδείγ¬ 
ματα εντύπων αποτελούν αναπόσπαστο τμήμα της από¬ 
φασης αυτής. 

Άρθρο 9 
Έναρξη ισχύος 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Λ. ΠΑΠΑΔΗΜΑΣ 

ΔΗΜΟΣΙΑΣ ΤΑΞΗΣ ΕΜΠΟΡΙΚΗΣ ΝΑΥΤΙΛΙΑΣ 

Γ. ΦΛΩΡΙΔΗΣ Γ. ΠΑΣΧΑΛΙΔΗΣ 

ΥΠΟΔΕΙΓΜΑ Α 


ΕΛΛΗΝΙΚΗ ΔΗΜΟΚΡΑΤΙΑ 


200 


Ταχ. Δ/νση: 
Ταχ. Κωδ.: 
Πληροφορίες: 
Τηλέφωνο: 


ΑΠΟΦΑΣΗ ΕΠΙΒΟΛΗΣ ΠΡΟΣΤΙΜΟΥ άο. 5 ν. 3037/2002 

Κατά 


ΟΝΟΜΑΤΕΠΩΝΥΜΟ Ή ΕΠΩΝΥΜΙΑ. 

ΟΝΟΜΑ ΠΑΤΕΡΑ Ή ΣΥΖΥΓΟΥ. 

ΕΙΔΟΣ ΕΠΙΧΕΙΡΗΣΗΣ:. 

Δ/ΝΣΗ ΚΑΤΑΣΤΗΜΑΤΟΣ:. 

Δ/ΝΣΗ ΚΑΤΟΙΚΙΑΣ:. 

Α.Φ.Μ. Α.Δ.Τ. 


Ο 


Έχοντας υπόψη: 

1. Τις διατάξεις του ν. 3037/2002 «Απαγόρευση παιγνίων». 

2. Την.έκθεση. 


3. 

4. 

5. 


Επιβάλλομε 

στον ως άνω υπόχρεο, πρόστιμο Ευρώ.( ), 

δεδομένου ότι στην ως άνω επιχείρησή του διαπιστώθηκε η κατωτέρω παράβαση: 


Η παρούσα απόφαση να κοινοποιηθεί, με τη νόμιμη διαδικασία, στον υπόχρεο. 

.200 


Ο 


(Τ.Σ.Υ.) 

ΥΠΟΔΕΙΓΜΑ Β 


ΕΛΛΗΝΙΚΗ ΔΗΜΟΚΡΑΤΙΑ .200. 

ΥΠΟΥΡΓΕΙΟ ΟΙΚΟΝΟΜΙΑΣ & ΟΙΚΟΝΟΜΙΚΩΝ 
ΔΗΜΟΣΙΑ ΟΙΚΟΝΟΜΙΚΗ ΥΠΗΡΕΣΙΑ 
(Δ.Ο.Υ.). 

Ταχ. Δ/νση: 

Ταχ. Κωδ.: 

Πληροφορίες: 

Τηλέφωνο: 

ΠΡΑΞΗ ΕΠΙΒΟΛΗΣ ΠΡΟΣΤΙΜΟΥ παο. 7. άο. 8. ν. 2515/1997. όποκ αντί καταστάθηκε 

υε την παο. 2 του αοθ. 10 του ν. 3037/2002 

Κατά 


ΟΝΟΜΑΤΕΠΩΝΥΜΟ Ή ΕΠΩΝΥΜΙΑ. 

ΟΝΟΜΑ ΠΑΤΕΡΑ Ή ΣΥΖΥΓΟΥ. 

ΕΙΔΟΣ ΕΠΙΧΕΙΡΗΣΗΣ:. 

Δ/ΝΣΗ ΚΑΤΑΣΤΗΜΑΤΟΣ:. 

Δ/ΝΣΗ ΚΑΤΟΙΚΙΑΣ:. 

Α.Φ.Μ. Α.Δ.Τ 


Ο Προϊστάμενος Δ.Ο.Υ. 

Έχοντας υπόψη: 

1. Τις διατάξεις των παρ. 7 και 8 του άρθρου 8 του ν. 2515/1997 όπως 
αντικαταστάθηκαν με την παρ. 2 του άρθρου 10 του ν. 3037/2002 «Απαγόρευση 
παιγνίων». 

2. Την αριθμ.έκθεση βεβαίωσης παράβασης. 

. ( 1 ) 


Επιβάλλομε 

στον ως άνω υπόχρεο, πρόστιμο Ευρώ.( ), 

δεδομένου ότι στην ως άνω επιχείρησή του διαπιστώθηκε η κατωτέρω παράβαση: 

Εγκατάσταση . ( ) ειδικά διασκευασμένου/ων τραπεζιού/ών χωρίς την 

καταβολή του νόμιμου τέλους. 

Αρμόδιο όργανο να κοινοποιήσει, με τη νόμιμη διαδικασία, την πράξη αυτή στον υπόχρεο. 

Επιδόθηκε την.200. .200. 

Ο Επιδόσας Ο Προϊστάμενος Δ.Ο.Υ. 

(Τ.Σ.Υ.) 


(1) Τίθεται κατά περίπτωση η Αστυνομική ή Λιμενική Αρχή ή η Υπηρεσία του Σώματος 
Δίωξης Οικονομικού Εγκλήματος που ενήργησαν τον έλεγχο. 


























ΦΕΚ1827 

Σημείωση: Κατά της πράξης αυτής επιτρέπεται η άσκηση προσφυγής ενώπιον του αρμόδιου 
διοικητικού πρωτοδικείου, η οποία μπορεί να περιλαμβάνει και αίτημα διοικητικής επίλυσης 
της διαφοράς. Επίσης, η διοικητική επίλυση της διαφοράς μπορεί να προταθεί και με 
ιδιαίτερη αίτηση, μέσα στην προθεσμία που πρέπει να ασκηθεί η προσφυγή. 

Η προσφυγή κατατίθεται σε εμάς μέσα σε εξήντα (60) ημέρες από την επίδοση αυτής της 
πράξης, εκτός αν υποβληθεί αίτημα για διοικητική επίλυση της διαφοράς με ιδιαίτερη αίτηση, 
οπότε η προθεσμία για την άσκηση της προσφυγής αναστέλλεται με την υποβολή της 
αίτησης, μη υπολογιζόμενης της ημέρας υποβολής αυτής και συνεχίζει από την επόμενη 
εργάσιμη για τις δημόσιες υπηρεσίες ημέρα, της ημέρας υπογραφής της πράξης ματαίωσης ή 
μερικής επίλυσης της διαφοράς. (Παρ. 26 άρθρου 1 ν. 2954/2001). 

ΥΠΟΔΕΙΓΜΑ Γ 


ΔΗΛΩΣΗ ΑΠΟΓΡΑΦΗΣ ΕΙΔΙΚΑ ΔΙΑΣΚΕΥΑΣΜΕΝΩΝ ΤΡΑΠΕΖΙΩΝ (1) 

(άρθρου 10 ν. 3037/2002) 


ΕΤΟΥΣ. 

ΑΡΜΟΔΙΑ Δ.Ο.Υ. 

ΗΜΕΡΟΜΗΝΙΑ ΥΠΟΒΟΛΗΣ". 


ΑΡΧΙΚΗ ΑΔΕΙΑ 


ΣΥΜΠΛΗΡΩΜΑΤΙΚΗ ΑΔΕΙΑ 


ΑΝΑΝΕΩΣΗ ΑΔΕΙΑΣ 



( 2 ) 

( 2 ) 

( 2 ) 


ΣΤΟΙΧΕΙΑ ΙΔΙΟΚΤΗΤΗ 

ΟΝΟΜΑΤΕΠΩΝΥΜΟ Ή ΕΠΩΝΥΜΙΑ:. 

ΝΟΜΙΜΟΣ ΕΚΠΡΟΣΩΠΟΣ:. 

Δ/ΝΣΗ ΕΠΙΧΕΙΡΗΣΗΣ:. 

Δ/ΝΣΗ ΚΑΤΟΙΚΙΑΣ:. 

Α.Φ.Μ. :.Α.Δ.Τ. : 


Πλήθος ειδικά διασκευασμένων Τραπέζιών.X.ευρώ =.ευρώ. 

Ο/Η ΔΗΛΩΝ/ΟΥΣΑ 


ΠΡΑΞΗ ΘΕΩΡΗΣΗΣ 

Καταβλήθηκε συνολικό ποσό.ευρώ, με βάση το 

.διπλότυπο είσπραξης. 

. 200 . 

Ο ΠΡΟΪΣΤΑΜΕΝΟΣ 

ΤΟΥ ΤΜΗΜΑΤΟΣ ΕΜΜΕΣΩΝ ΚΑΙ ΕΙΔ. ΦΟΡΩΝ 


ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΗΣ ΔΗΛΩΣΗΣ ΑΠΟΓΡΑΦΗΣ 
(ΣΥΜΠΛΗΡΩΝΕΤΑΙ ΣΕ ΤΡΙΑ (3) ΑΝΤΙΤΥΠΑ) 

(1) Η δήλωση απογραφής υποβάλλεται από τα φυσικά ή νομικά πρόσωπα που ασκούν την 
επιχείρηση εκμετάλλευσης των ειδικά διασκευασμένων τραπέζιών στο συγκεκριμένο 
κατάστημα στις αρμόδιες για τη φορολογία του εισοδήματος τους Δ.Ο.Υ. 

(2) Συμπληρώνεται με την ένδειξη (+) το κατά περίπτωση πεδίο. Με την ένδειξη αυτή 
μπορούν να συμπληρωθούν, κατά περίπτωση και περισσότερα του ενός πεδία (π.χ. όταν 
η δήλωση συμπληρώνεται για ανανέωση και ταυτόχρονα για επέκταση της άδειας). 

Αριθ. 1106005/506/0013 (2) 

Δικαιολογητικά που απαιτούνται για την εξαίρεση 
εταιρειών από τον ειδικό φόρο επί των ακινήτων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 7 του άρθρου 15 «Ει¬ 
δικός φόρος επί των ακινήτων» του Ν. 3091/2002 (Φ.Ε.Κ. 
330 Α'/24.12.2002) όπως προστέθηκε με την παράγραφο 
5 του άρθρου 15 του Ν. 3193/2003 (Φ.Ε.Κ. 266 Α7 
20.11.2003). 

2. Τις διατάξεις των παραγράφων 1, 2, 3 και 5 του άρ¬ 
θρου ΙδτουΝ. 3091/2002. 

3. Τις διατάξεις της παραγράφου 7 του άρθρου 17 του 
Ν. 3091/2002 «Κατάργηση φορολογικών απαλλαγών και 
άλλες διατάξεις». 

4. Τις διατάξεις του άρθρου 15του Ν. 3193/2003. 

5. Την Κοινή Απόφαση του Πρωθυπουργού και του 
Υπουργού Οικονομικών 1065956/863/Α0006/15.7.2003 
(Φ.Ε.Κ. 985 Β'/16.7.2003), με την οποία εκχωρούνται αρ¬ 
μοδιότητες στους Υφυπουργούς Οικονομικών. 

6. Το γεγονός ότι με την παρούσα απόφαση δεν προκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

Όταν συντρέχει κατά νόμο περίπτωση εξαίρεσης από 
τη καταβολή του ειδικού φόρου, σύμφωνα με τις παρα¬ 
γράφους 2, 3 και 4 του άρθρου 15 του Ν. 3091/2002 και 
τις παραγράφους 1,2,3 και4του άρθρου 15του Ν. 3193/ 
2003, απαιτείται να τηρούνται από τις εξαιρούμενες εται¬ 
ρείες κατ’ έτος τα εξής δικαιολογητικά, που θα αναφέρο- 
νται στην 1η Ιανουάριου του έτους φορολογίας: 

1. Βεβαίωση του οικείου χρηματιστηρίου, το οποίο πρέ¬ 
πει να είναι μέλος της ΡΙΒν και να εποπτεύεται από αρχή 
διαπιστευμένη στην 10500, αν οι μετοχές της εταιρείας 
βρίσκονται σε διαπραγμάτευση σε οργανωμένη χρηματι¬ 
στηριακή αγορά. 

2. Φωτοτυπία της δήλωσης του τρέχοντος οικονομικού 
έτους (Φ-01.010, Φ-01.013, Ε5, Ε3 και Ε2), αν το σύνολο 
των ακαθαρίστων εσόδων της εταιρείας στην Ελλάδα εί¬ 
ναι μεγαλύτερο των ακαθαρίστων εσόδων από ακίνητα. 

3. Επικυρωμένο αντίγραφο της αρχικής οικοδομικής 
άδειας και φωτοτυπία της δήλωσης φορολογίας εισοδή¬ 
ματος του τρέχοντος οικονομικού έτους (Φ-01.010, Φ- 
01.013, Ε5, Ε3 και Ε2) μέχρι την αποπεράτωση και σε κά¬ 
θε περίπτωση μέχρι τη λήξη της επταετίας, αν η εταιρεία 
ανεγείρει κτίρια ή άλλες εγκαταστάσεις που θα ιδιοχρησι- 
μοποιηθούν για την άσκηση βιομηχανικής, τουριστικής ή 
εμπορικής γενικώς επιχείρησης. Επιπρόσθετα και βεβαί¬ 
ωση της αρμόδιας Δ.Ο.Υ. για τη μεταβολή σε βιομηχανική, 
τουριστική ή εμπορική επιχείρηση όταν δεν προβλέπεται 
από την αρχική βεβαίωση έναρξης εργασιών η συγκεκρι¬ 
μένη δραστηριότητα, καθώς και κυρωμένο αντίγραφο της 
άδειας λειτουργίας κατά περίπτωση, μετά την αποπερά¬ 
τωση και σε καμία περίπτωση μετά την παρέλευση της 
επταετίας και μέχρι τη συμπλήρωση της δεκαετίας από 
την έκδοση της αρχικής οικοδομικής άδειας. 

4. Επικυρωμένο αντίγραφο της άδειας εγκατάστασης 
στην Ελλάδα και βεβαίωση από την αρμόδια Δημόσια Αρ¬ 
χή ότι δεν έχει ανακληθεί η άδεια εγκατάστασης, αν η 
εταιρεία είναι ναυτιλιακή και έχει εγκατασταθεί στην Ελ¬ 
λάδα σύμφωνα με τις διατάξεις του Α.Ν. 89/1967. 

5. Επικυρωμένο αντίγραφο του εγγράφου εθνικότητας 


των πλοίων, αν πρόκειται για πλοιοκτήτριες εταιρείες 
εμπορικών πλοίων. 

6. Φωτοαντίγραφο του κατατεθειμένου στην οικεία 
Δ.Ο.Υ. μισθωτηρίου συμβολαίου και επικυρωμένο αντί¬ 
γραφο της άδειας εγκατάστασης στην Ελλάδα της μι- 
σθώτριας εταιρείας, καθώς και βεβαίωση από την αρμό¬ 
δια Δημόσια Αρχή ότι δεν έχει ανακληθεί η άδεια αυτή, αν 
η εταιρεία εκμισθώνει ακίνητο σε ναυτιλιακή επιχείρηση 
του Α.Ν. 89/1967. 

7. Βεβαίωση από Τραπεζικό Κατάστημα της Ελλάδας 
για την εισαγωγή ναυτιλιακού συναλλάγματος, με το 
οποίο έγινε η αγορά του ακινήτου ή αρχικά του οικοπέ¬ 
δου, πράγμα το οποίο πρέπει να αναφέρεται και στο σχε¬ 
τικό συμβόλαιο αγοράς, αν η εταιρεία ανήκει σε ναυτιλια¬ 
κά συμφέροντα. 

Σε περίπτωση που στη βεβαίωση της Τράπεζας αναφέ- 
ρεται ότι η εισαγωγή ναυτιλιακού συναλλάγματος έγινε 
για την αγορά ακινήτου δεν απαιτείται να αναγράφεται 
τούτο και στο οικείο μεταβιβαστικό συμβόλαιο. 

Σε περίπτωση που στο οικείο μεταβιβαστικό συμβόλαιο 
γίνεται μνεία του παραστατικού εισαγωγής του ναυτιλια¬ 
κού συναλλάγματος, δεν απαιτείται και η βεβαίωση από 
την οικεία Τράπεζα. 

8. Βεβαίωση από το αρμόδιο εποπτεύον Υπουργείο, ότι 
η εταιρεία ανήκει στο Ελληνικό Δημόσιο ή σε Οργανισμό 
Δημοσίου Δικαίου κατά την έννοια της παραγράφου 2του 
άρθρου 2 του Π.Δ. 346/1998, αν η εταιρεία ανήκει στο Ελ¬ 
ληνικό Δημόσιο ή σε Οργανισμούς Δημοσίου Δικαίου. 

9. Επικυρωμένο αντίγραφο του μετοχολογίου ή του κα¬ 
ταστατικού με τις τροποποιήσεις του κατά περίπτωση, 
σύμφωνα με τους κανόνες δημοσιότητας που προβλέπο- 
νται από τις σχετικές διατάξεις, αν η εταιρεία δηλώνει τις 
ονομαστικές μετοχές της μέχρι φυσικού προσώπου ή τα 
φυσικά πρόσωπα στα οποία ανήκει το σύνολο των μερι¬ 
δίων ή μερίδων της, καθώς και δήλωση με κάθε πρόσφο¬ 
ρο τρόπο των φυσικών προσώπων των εταιρειών που 
συμμετέχουν. 

Δεν απαιτείται περαιτέρω δήλωση των φυσικών προσώ¬ 
πων κατά το ποσοστό συμμετοχής, σε περίπτωση που το 
σύνολο ή μέρος των ονομαστικών μετοχών μεριδίων ή με- 
ρίδωντης υπόχρεης εταιρείας καιτωνεταιρειώνπου συμ¬ 
μετέχουν σε αυτή ανήκει σε: 

α. Εταιρεία της οποίας οι μετοχές βρίσκονται σε δια¬ 
πραγμάτευση σε οργανωμένη χρηματιστηριακή αγορά, 
παρά μόνο το αποδεικτικό της παρ. 1 του παρόντος. 

β. Πιστωτικό Ίδρυμα περιλαμβανομένων και των Ταμι¬ 
ευτηρίων ή Ταμείων Παρακαταθηκών και Δανείων, Ασφα¬ 
λιστικό Ταμείο, Ασφαλιστική Εταιρεία, Αμοιβαίο Κεφά¬ 
λαιο περιλαμβανομένων και των αμοιβαίων κεφαλαίων 
επενδύσεων σε ακίνητη περιουσία κλειστού τύπου, Εται¬ 
ρεία Διαχείρισης Αμοιβαίων Κεφαλαίων ή Εταιρεία Επεν¬ 
δύσεων Χαρτοφυλακίου χώρας της Ευρωπαϊκής Ένω¬ 
σης, παρά μόνο βεβαίωση της αρμόδιας εποπτικής αρχής 
του Κράτους - Μέλους καταγωγής τους ή της Κεντρικής 
Τράπεζας αν πρόκειται για πιστωτικά ιδρύματα, ή της αρ¬ 
μόδιας υπηρεσίας ή ανεξάρτητης αρχής που εποπτεύει 
ασφαλιστικούς οργανισμούς. 

γ. «Θεσμικό επενδυτή» που λειτουργεί σε οργανωμένη 
αγορά χώρας της Ευρωπαϊκής Ένωσης, παρά μόνο βε¬ 
βαίωση για την ιδιότητά του, σύμφωνα με τις κείμενες δια¬ 
τάξεις, από την οικεία Επιτροπή Κεφαλαιαγοράς. 

10. Επικυρωμένο αντίγραφο του καταστατικού του 
Ιδρύματος, επικυρωμένο αντίγραφο της σχετικής διαθή- 

κης, καθώς και το μετοχολόγιο ή το καταστατικό και τις 
τροποποιήσεις του κατά περίπτωση, σύμφωνα με τους 
κανόνες δημοσιότητας που προβλέπονται από τις σχετι¬ 
κές διατάξεις, αν το σύνολο μετοχών, μεριδίων ή μερίδων 
της εταιρείας ανήκει σε Ίδρυμα ημεδαπό ή αλλοδαπό, 
που έχει συσταθεί με διάταξη τελευταίας βουλήσεως και 
επιδιώκει στην Ελλάδα κοινωφελείς σκοπούς. 

Τα δικαιολογητικά που υποβάλλονται σε άλλη γλώσσα 
κράτους μέλους της Ε.Ε. πληντης Ελληνικής, απαιτείται 
να συνοδεύονται από επίσημη μετάφραση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1106181 /704/ΑΌ013 (3) 

Συμπλήρωση - τροποποίηση της 1031583/253/ΠΟΛ. 
1055/ΑΌ013/1.4.2003 απόφασης του Υπουργού Οικο¬ 
νομίας και Οικονομικών (Φ.Ε.Κ. 477 Β'/ 21.4.2003) 
«Προσδιορισμός της φορολογητέας αξίας ολόκληρης 
επιχείρησης, μερίδων ή μεριδίων και μη εισηγμένων στο 
χρηματιστήριο μετοχών που μεταβιβάζονται αιτία θα¬ 
νάτου, δωρεάς ή γονικής παροχής». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 12 του 
Ν. 2961/2001 (Φ.Ε.Κ. 266 τ. Α722.11.2001), όπως αυτή 
προστέθηκε με την παράγραφο 1 του άρθρου 12 του Ν. 
3091/2002 (Φ.Ε.Κ. 330 τ. Α'/24.12.2002). 

2. Τις διατάξεις των άρθρων 9,10,12 παρ. 2 και 3 και 13 
του Ν. 2961/2001. 

3. Την 1031583/253/ΠΟΛ. 1055/Α' 0013/1.4.2003 από¬ 
φαση του Υπουργού Οικονομίας και Οικονομικών (Φ.Ε.Κ. 
477 Β'/21.4.2003) «Προσδιορισμός της φορολογητέας 
αξίας ολόκληρης επιχείρησης, μερίδων ή μεριδίων και μη 
εισηγμένων στο χρηματιστήριο μετοχών που μεταβιβάζο¬ 
νται αιτία θανάτου, δωρεάς ή γονικής παροχής». 

4. Την 1065956/863/ΑΌ006/15.7.2003 κοινή απόφαση του 
Πρωθυπουργού και του Υπουργού Οικονομίας και Οικονο¬ 
μικών (Φ.Ε.Κ. 985 τ. Β'), με την οποία καθορίζονται οι αρμο¬ 
διότητες των Υφυπουργών Οικονομίας και Οικονομικών. 

5. Ότι με την παρούσα απόφαση δεν προκαλείται δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

1. Στο τέλος της περίπτωσης γ' της παραγράφου 1 της 
ενότητας II της 1031583/253/ΠΟΛ.1055/ΑΌ013/1.4.2003 
απόφασης, προστίθεται δεύτερο εδάφιο που έχει ως ακο¬ 
λούθως: 

«Στις υποθέσεις αυτές, η αρμόδια δημόσια οικονομική 
υπηρεσία, πριντην διενέργεια του ελέγχου, καλεί με από¬ 
δειξη τον υπόχρεο σε φόρο να υποβάλει ανέκκλητο αίτη¬ 
μα, μέσα σε προθεσμία δέκα (10) ημερών από την πρό¬ 
σκλησή του, για την υπαγωγή του ή μη στην παρούσα 
ρύθμιση». 


2. Για τον προσδιορισμό της φορολογητέας αξίας επι¬ 
χείρησης, που εκμεταλλεύεται επιβατικό ή φορτηγό αυ¬ 
τοκίνητο ή λεωφορείο δημόσιας χρήσης, δεν εφαρμόζο¬ 
νται τα οριζόμενα στην απόφαση 1031583/253/ΠΟΛ. 
1055/ΑΌ013/1.4.2003. 

3. Η παρούσα να δημοσιευθεί στην Εφημερίδα της Κυ¬ 
βερνήσεως και θα ισχύσει σε υποθέσεις για τις οποίες δεν 
έχει εκδοθεί η οικεία πράξη επιβολής φόρου κατά την 
ημερομηνία δημοσίευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 19500 (4) 

Μεταφορά κενών οργανικών θέσεων Ειδικού και Εργα¬ 
στηριακού Διδακτικού Προσωπικού (Ε.Ε.ΔΙ.Π.) του 
Πανεπιστημίου Πατρών στα Τμήματα Χημείας, Μηχα¬ 
νολόγων και Αεροναυπηγών Μηχανικών, Χημικών Μη¬ 
χανικών και Παιδαγωγικό Δημοτικής Εκπαίδευσης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις του άρθρου 14 παρ. 5α του Ν. 2817/ 
2000 . 

2. Το Α/240/5.6.2003 έγγραφο του Γενικού Γραμματέα 
του ΥΠ. Ε. Π. Θ. περί κατανομής στο Πανεπιστήμιο Πατρών 
πέντε (5) θέσεων Ε.Ε.ΔΙ.Π. 

3. Τη ληφθείσα, στην 708/14.7.2003 συνεδρίαση του 
Πρυτανικού Συμβουλίου, απόφαση περί κατανομής των 
πέντε (5) θέσεων Ε.Ε.ΔΙ.Π. 

4. Τις αποφάσεις των Τμημάτων Χημείας, Μηχανολό¬ 
γων και Αεροναυπηγών Μηχανικών, Χημικών Μηχανικών 
και Παιδαγωγικού Δημοτικής Εκπαίδευσης του Πανεπι¬ 
στημίου Πατρών, (αριθμ. Συνεδριάσεων Γενικών Συνε¬ 
λεύσεων 13/23.9.2003, 2/16.9.2003, 276/16.9.2003, 
1/30.9.2003, αντίστοιχα), μεταφέρονται: 

Τέσσερις (4) κενές οργανικές θέσεις του Ειδικού και Ερ¬ 
γαστηριακού Διδακτικού Προσωπικού (Ε.Ε.ΔΙ.Π.)του Πα¬ 
νεπιστημίου Πατρών, στα παρακάτω Τμήματα, ως εξής: 

ΤΜΗΜΑ ΘΕΣΕΙΣ Ε.Ε.ΔΙ.Π. 


Χημείας 1 

Μηχανολόγων και Αεροναυπηγών Μηχανικών 1 
Χημικών Μηχανικών 1 

Παιδαγωγικό Δημοτικής Εκπαίδευσης 1 


Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 25 Νοεμβρίου 2003 
Ο Πρύτανης 

ΧΡΗΣΤΟΣ Δ. ΧΑΤΖΗΘΕΟΔΩΡΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










